
 ఇకపోతే మురళీ !

 ఈ హరికృష్ణగాడి వ్యవహారాలకు అతడే సతమతమవుతున్నాడు. అదీగాక రాధను పెళ్ళి చేసుకున్నప్పుడు ఆ హరికృష్ణగాడు వాడెవడో ఓ దొంగ సన్యాసిని పంపించి ఆడిన నాటకం మురళి ఎలా మర్చిపోతాడు ? హరికృష్ణతోపాటు ఆ నాటకంలో పాలుపంచుకున్న శారదమ్మమీద కూడా ద్వేషం ఏర్పడింది వాడికి ! ఇలాంటి పరిస్థితుల్లో వాళ్ళతో చేయి ఎందుకు కలుపుతాడు ?

 నరసింహానికేమీ పాలుపోవటంలేదు. ఎంతసేపు ఆలోచించినా అనుమానాలన్నీ మళ్ళీ మురళి మీదకే మళ్ళుతున్నాయ్.

 ఒకవేళ శారదమ్మ తనమీద కుట్రపన్ని ఇద్దరు కొడుకులకూ అసలు జరిగిన కథంతా చెప్పి ఈ నాటకం ఆడించటం లేదుకదా ? అలాంటి పరిస్థితిలో అయితేనే మురళి వాళ్ళతో చేయి కలిపే అవకాశం వుంది__కానీ!

 మురళి హరికృష్ణకు సహాయం చేస్తాడు అనడానికంటే చేయడు అనడానికే ఎక్కువ కారణాలున్నాయ్. అతడి డైరీలే దానికి తార్కాణం. 

 ఏదేమయినా ఒకటి మాత్రం ఖాయం ! తన ఇంటినుంచే తమ రహస్యాలు ఆ హరికృష్ణగాడికి చేరుతున్నాయ్.

 కనుక తను తన ఇంటి చుట్టూ ఉచ్చు బిగించి ఉంచాలి. రంగాతో పాటు వాడి అనుచరులు నలుగురిని కూడా రంగంలోకి దించాలి. అప్పుడు గానీ ఏమయినా ఫలితం ఉండదు. 

 తెల్లారిపోతుండగా మేడదిగి మెట్ల పక్కనే వున్న గదిలోకి నడిచాడు నరసింహం.

 రంగా గాఢనిద్రపోతున్నాడు. టేబుల్ మీదున్న గ్లాసుతో నీళ్ళు చేత్తో అతని మొఖం మీద చిలికాడతను.

 రంగా భారంగా కళ్ళు విప్పాడు. నరసింహాన్ని ఎదురుగ్గా చూడగానే అతికష్టంమీద లేచి కూర్చున్నాడు.

 "ఏమిటి సార్ ? ఏమయినా పని పడిందా !"

 "వెంటనే వెళ్ళి మీ గాంగ్ లో నలుగురిని తీసుకురా ! బయట ఎక్కడోచోట వుండమని చెప్పు ! మనింటి నుంచి బయటకు ఎవరు వెళ్ళినా, ఎవరు వచ్చినా వెంబడించమను."

 రంగా ఆశ్చర్యంగా చూశాడు. "అంటే - ఆ హరికృష్ణగాడు మళ్ళీ వస్తాడంటారా ?"

 "తప్పకుండా వస్తాడు. లేదా వాడికి వివరాలు జేరవేసే వాడి ఏజంట్ అయినా దొరుకుతాడు !"

 "అలాగే సార్ !" లేచి నిలబడుతూ అన్నాడతను. నరసింహం అతనివేపు సంతృప్తిగా చూశాడు. రంగా దగ్గర తనకు నచ్చిన గుణం ఒకటుంది. పనిచేయటం అతనికిష్టం ! ఇరవై నాలుగ్గంటలూ పని చేయడానికయినా రడీయే ! ఆ పని ఎంత ప్రమాదకరమయిన దయినా సరే! ఎటొచ్చీ ఆ పనివల్ల నాలుగు డబ్బులు సంపాదించగలగాలి ! అంతే ! మరి కొద్దిక్షణాల్లో రంగా తమ కారు డ్రైవ్ చేసుకుంటూ వెళ్ళటం కనిపించింది నరసింహానికి.


          * * *


 మురళి గారేజ్ నుంచి కారును బయటకు నడిపాడు.

 ఘూర్ఖా సెల్యూట్ కొట్టాడు.

 "ఇదిగో - ఇప్పుడే చెప్తున్నా విను ! నేను మళ్లీ నా కార్లో వస్తేతప్ప...ఎవ్వరినీ లోపలకు రానీకు తెలిసిందా ?" 

 "తెలిసింది సాబ్-"

 నరసింహం వడివడిగా మెట్లు దిగి మురళి దగ్గర కొచ్చాడు.

 "జాగ్రత్త, వాడి జాడ తెలుసుకుంటే చాలు- మిగతాదంతా నేను చూచుకుంటాను-" అన్నాడు ఆందోళనతో.

 మురళి నవ్వాడు. తన కోటు జేబులో నుంచి పిస్టల్ తీసి నరసింహానికి చూపించాడు.

 "ఏం భయంలేదు మావయ్యా ! ఏ పరిస్థితినయినా ఎదుర్కోగలను- వాడెక్కడున్నా సరే- వెదికి- పట్టుకునేది ఖాయం ఇవాళ !"

 కారు ముందుకు దూసుకుపోయింది.

 రోడ్డు అవతలి వేపునున్న మోటార్ సైకిల్ ఒకటి తన కారుని వెంబడించటం అతనికి తెలుసు.


   15


 శారదమ్మ దిగాలుపడి కూర్చుని వుంది. ఉదయం పదిగంటలవుతోంది. ఇంకా కృష్ణ జాడలేదు. మనసంతా ఏమిటోగా అయిపోతోంది. క్షణక్షణానికీ ఆదుర్దా పెరిగిపోతోంది. కృష్ణ కేమైనా కీడు సంభవించలేదు కదా !

 "భగవాన్ ! ఈ ఒక్కరోజు వాడిని క్షేమంగా ఇంటికి చేర్చు - వెంటనే ఇద్దరం ఈ ఊరు వదిలేస్తాము. ప్రశాంతంగా జీవితం గడుపుతాము-" చేతులు జోడించి ప్రార్దిస్తోందామె.

 "అమ్మా !" తలుపు తట్టిన చప్పుడుతోపాటు కృష్ణ గొంతు వినిపించింది.

 ఒక్క ఉదుటున లేచి వెళ్ళి తలుపు తీసింది.

 కృష్ణ లోపలికొచ్చాడు. మళ్ళీ తలుపు మూసేసి తల్లివంక ఆప్యాయంగా చూశాడు. 

 ikapothe muralii !

 ee harikrishnagadi vyavahaaraalaku atade satamatamavutunnaadu. adeegaaka raadhanu pelli chesukunnappudu aa harikrishnagaadu vadevado oo donga sanyaasini pampinchi aadina naatakam murali ela marchipotaadu ? harikrishnatopatu aa naatakamlo paalupanchukunna saaradammameeda kuudaa dwesham erpadindi vaadiki ! ilanti paristhitullo vaallatho cheyi enduku kaluputaadu ?

 narasimhaanikemii palupovatamledu. entasepu aalochinchinaa anumaanaalannii mallee murali meedake mallutunnay.

 okavela saaradamma tanameeda kutrapanni iddaru kodukulakuu asalu jarigina kathantaa cheppi ee naatakam aadinchatam ledukada ? alanti paristhitilo ayithene murali vaallatho cheyi kalipe avakaasam vundi__cony!

 murali harikrishnaku sahayam chestaadu anadanikante cheyadu anadaanike ekkuva karanalunnay. atadi direle daaniki taarkaanam. 

 edemayina okati maatram khayam ! tana intinunche tama rahasyaalu aa harikrushnagaadiki cherutunnay.

 kanuka tanu tana inti chuttu uchu biginchi unchaali. rangaatho paatu vaadi anucharulu nalugurini kuudaa rangamloki dinchaali. appudu gaanee emayina phalitam undadu. 

 tellaaripotundagaa medadigi metla pakkane vunna gadiloki nadichaadu narasimham.

 rangaa gaadanidrapotunnaadu. table meedunna glasutho neellu chetto athani mokham meeda chilikaadatanu.

 rangaa bhaaramgaa kallu vippadu. narasimhaanni eduruggaa chudagaane atikashtammeeda lechi kuurchunnaadu.

 "emiti sar ? emayina pani padinda !"

 "ventane velli mee gang loo nalugurini teesukura ! bayata ekkadochota vundamani cheppu ! maninti nunchi bayataku evaru vellinaa, evaru vachina vembadinchamanu."

 rangaa aascharyamgaa chushadu. "ante - aa harikrishnagaadu mallee vastadantara ?"

 "tappakunda vastaadu. leda vaadiki vivaraalu jeravese vaadi agent aina dorukutaadu !"

 "alaage sar !" lechi nilabadutuu annaadatanu. narasimham atanivepu santruptigaa chushadu. rangaa daggara tanaku nachina gunam okatundi. panicheyatam atanikishtam ! iravai naaluggantaluu pani cheyadaanikayina radiiye ! aa pani entha pramaadakaramayina dayina sare! etochee aa panivalla naalugu dabbulu sampaadinchagalagaali ! anthe ! mari koddikshanaallo rangaa tama kaaru drive chesukuntu vellatam kanipinchindi narasimhaaniki.


          * * *


 murali garej nunchi kaarunu bayataku nadipaadu.

 ghurkha selute kottaadu.

 "idigo - ippude cheptunna vinu ! nenu malli naa kaarlo vastetappa...evvarini lopalaku raaneeku telisinda ?" 

 "telisindi sab-"

 narasimham vadivadigaa metlu digi murali daggara kochadu.

 "jaagratta, vaadi jaada telusukunte chaalu- migataadantaa nenu chuuchukuntaanu-" annadu aandolanato.

 murali navvaadu. tana kotu jebulo nunchi pistal teesi narasimhaaniki chuupimchaadu.

 "yem bhayamledu mavayya ! e paristhitinayinaa edurkogalanu- vadekkadunna sare- vediki- pattukunedi khayam ivaala !"

 kaaru munduku doosukupoyindi.

 roddu avatali vepununna motar saikil okati tana kaaruni vembadinchatam ataniki telusu.


   15


 saaradamma digalupadi kuurchuni vundi. udayam padigantalavutondi. inka krishna jaadaledu. manasanta emitoga ayipotondi. kshanakshanaanikii adurda perigipotondi. krishna kemaina keedu sambhavinchaledu kada !

 "bhagawan ! ee okkaroju vaadini kshemangaa intiki cherchu - ventane iddaram ee ooru vadilestaamu. prasaantamgaa jeevitam gaduputamu-" chetulu jodinchi praardistondame.

 "amma !" talupu tattina chappuduthopaatu krishna gontu vinipinchindi.

 okka udutuna lechi velli talupu teesindi.

 krishna lopalikochadu. mallee talupu moosesi tallivanka aapyaayamgaa chushadu. 